
TERMENI DE REFERINŢĂ

Concurs pentru contractarea unui grup de consultanți (minim doi consultanți) pentru 
instruirea moderatorilor locali în livrarea Programului de Parenting Pozitiv către comunitatea locală  

Contract de Grant nr. G15308 din 02.04.2025
	[bookmark: _Hlk80101695]Organizația:
	I.P. Keystone Moldova 

	Tip concurs: 
	Național (doar pentru persoane rezidente în RM) 

	Sector:
	Servicii sociale

	Tipul contractului:
	Prestare servicii 

	Locație:
	Chișinău, Republica Moldova

	Termen limită de depunere a dosarului de aplicare:
	19 august 2026, ora 23:59:59

	Numărul de zile de consultanță alocate pentru prestarea serviciilor:
	 Maximum 44 zile 

	Perioada de realizare a sarcinii:
	Septembrie 2026 – aprilie 2027




I. INFORMAȚIE GENERALĂ 

Începând cu data de 02 aprilie 2025, I.P. Keystone Moldova a demarat implementarea activităților în cadrul Proiectului „Oportunități sporite de angajare la nivel local și acces la creșe pentru părinții aflați în situații de vulnerabilitate” finanțat de Uniunea Europeană, cofinanțat și implementat de Fundația Soros Moldova în parteneriat cu IP Keystone Moldova și AO „Expert Grup”. 
Scopul proiectului este de a susține organizațiile societății civile să se implice ca actori locali de dezvoltare ai comunităților incluzive pentru părinții vulnerabili din R. Moldova. În acest context, Keystone Moldova contractează un grup de consultanți (minimum doi) pentru elaborarea materialelor de suport și livrarea a două sesiuni de instruire pentru moderatori locali în programul de parenting pozitiv.
Scopul consultanței este de a livra două sesiuni de instruire (3 zile fiecare) pentru două grupuri distincte de moderatori locali, care ulterior vor organiza activități de parenting pozitiv la nivel comunitar. Consultanții vor elabora materialele de suport pentru instruire și vor oferi mentorat participanților post-instruire.
Programul de Parenting Pozitiv trebuie să promoveze practici parentale pozitive, bazate pe empatie, responsabilitate și echilibru, contribuind la reducerea stresului parental și la crearea unui mediu familial sănătos și non-violent. 
Programul de Parenting Pozitiv trebuie să fie un program bazat pe dovezi, a cărui eficiență este argumentată prin fundamentare științifică solidă, precum și prin prezentarea rezultatelor obținute în implementări anterioare și/sau a evaluărilor care demonstrează impactul și eficacitatea acestuia în dezvoltarea competențelor parentale și îmbunătățirea relațiilor părinte-copil.
Moderatorii instruiți vor organiza ulterior activități de parenting la nivel local, în comunitățile unde vor fi create grupe de creșe și/sau servicii de zi pentru copiii de vârstă fragedă de către organizațiile obștești, prin programul de granturi al proiectului.

Materialele elaborate de către consultanți vor servi drept suport pentru capacitarea moderatorilor locali și vor furniza informații detaliate cu privire la scopul și metodologia de implementare a activităților.  
Materialele de suport elaborate de consultanți vor include:
· Introducere în programul de parenting: valori, principii și obiective.
· Empatie și comunicare pozitivă: tehnici de ascultare activă, exprimarea emoțiilor și gestionarea conflictelor.
· Responsabilitate parentală: rolul părinților în dezvoltarea copilului, asumarea deciziilor și consecvența.
· Conștientizare și echilibru: recunoașterea propriilor emoții și nevoi, prevenirea stresului parental, menținerea echilibrului între viața personală și cea familială.
· Disciplină non-violentă: alternative la pedepsele tradiționale, metode de ghidare pozitivă a comportamentului copilului.
· Egalitate de gen și incluziune: promovarea unui mediu familial echitabil și respectuos.
· Activități practice și exerciții interactive: studii de caz, role-play, discuții de grup.
· Instrumente pentru moderatori: ghiduri metodologice, fișe de lucru, planuri de sesiuni pentru activitățile locale.


II. SARCINILE INCLUSE ÎN SERVICIILE DE CONSULTANȚĂ
Consultanții vor fi responsabili de următoarele sarcini:
1) Pregătirea instruirii:
· Elaborarea și adaptarea materialelor didactice și prezentărilor conform metodologiei programului de parenting pozitiv.
· Pregătirea fișelor de lucru, exercițiilor interactive și planurilor de sesiuni.
2) Livrarea instruirilor:
· Implicarea a minimum doi traineri pentru fiecare sesiune.
· Facilitarea a două sesiuni de instruire, fiecare cu durata de 3 zile.
· Utilizarea metodelor participative și interactive pentru consolidarea competențelor moderatorilor.
3) Evaluarea participanților:
· Elaborarea și aplicarea testelor pre-training și post-training.
· Analiza rezultatelor și prezentarea concluziilor într-un raport succint.
4) Mentorat post-instruire:
· Oferirea (online) de suport și îndrumare moderatorilor în aplicarea cunoștințelor dobândite.
· Organizarea de sesiuni de mentorat și follow-up (online).
5) Raportare:
· Elaborarea unui raport pentru fiecare sesiune, incluzând activitățile desfășurate, evaluarea progresului și recomandări pentru îmbunătățirea instruirilor viitoare.
· Elaborarea unui raport pentru serviciile de consultanță efectuate.

	Nr.
	Activități 
	Perioada*
	Livrabile
	Număr zile consultanță

	1
	Elaborarea materialelor de suport pentru instruire în programul de parenting. 
Elaborarea agendei sesiunii de instruire. 
Coordonarea materialelor de suport și a agendei sesiunii de instruire cu echipa Keystone Moldova.
	septembrie – octombrie, 2026 
	Materiale de suport pentru instruire.  

	6

	2
	Livrarea a doua instruiri de trei zile în programul de parenting pentru moderatorii locali. 
Evaluarea cunoștințelor participanților pre și post instruire. 
Elaborarea raportului cu privire la instruirile prestate.
	octombrie –noiembrie, 2026 
	Raport succint cu privire la activitatea de instruire. Chestionare pre și post training.
	12

	3
	Oferirea mentoratului post-instruire pentru moderatorii locali în cadrul sesiunilor online. Elaborarea raportului final cu privire la activitatea de consultanță.
	noiembrie 2026 – aprilie, 2027
	Raport final cu privire la activitatea de consultanță.
	Până la 26**

	
	
	
	TOTAL
	Maximum 44 zile


*Datele instruirilor ar putea varia, în funcție de disponibilitatea spațiului pentru instruiri și a coordonărilor cu OSC implicate.
** Numărul zilelor de mentorat este flexibil și poate varia în funcție de solicitările moderatorilor și coordonările cu OSC implicate.

III. CRITERII DE EVALUARE
	Nr.
	Criteriu de evaluare

	Punctaj detaliat
	Punctaj maxim 

	1.
	Studii și certificări relevante (pedagogie, psihologie, asistență socială, educație parentală, etc.).
	maxim 20 puncte.
	20 puncte

	2.
	Experiență demonstrată în livrarea instruirilor pentru adulți (minim 3 ani). Experiență demonstrată în elaborarea materialelor didactice (curriculum, suport de curs, ghiduri. (10 puncte)
Experiență relevantă în domeniul educației timpurii, program de parenting pozitiv, activitate  metodologică, etc.). (10 puncte)
	Se vor acorda 10 de puncte pentru fiecare dintre criteriile specificate (maxim 20 de puncte).
	20 puncte

	3.
	Metodologia propusă pentru instruire:
· Claritatea și relevanța abordării metodologice pentru programul de parenting pozitiv. Integrarea metodelor interactive și participative (role-play, studii de caz, exerciții practice). (10 puncte)
· Adaptarea conținutului la specificul participanților (moderatori locali, diversitate culturală și socială). (10 puncte)
· Argumentarea eficienței programului de parenting propus bazat pe dovezi, inclusiv prezentarea fundamentării științifice, a rezultatelor obținute în implementări anterioare și/sau a evaluărilor care demonstrează eficiența acestuia. (20 puncte)
· Planul de mentorat post-instruire și modalitățile de sprijin oferite. (10 puncte)
	Punctajul se acordă conform valorilor indicate pentru fiecare subcriteriu, până la maximum 50 de puncte.
	50 puncte

	4.
	Oferta financiară
	Oferta financiară urmează a fi convertită în punctaj.
	10 puncte

	
	Punctaj total
	100 puncte



Evaluarea dosarelor va fi realizată în două etape:
1)  Analiza ofertelor tehnice în raport cu criteriile de evaluare enunțate și calcularea punctajului mediu atribuit. Punctajul minim de calificare pentru a trece în etapa a doua de evaluare este de 70 puncte.
2) Evaluarea ofertelor financiare prin convertirea ofertei financiare în punctaj și calcularea punctajului total evaluat.
Ofertantul cu cel mai mare punctaj total acumulat va fi desemnat drept câștigător.

IV. PERIOADA DE CONTRACTARE: septembrie 2026  – aprilie 2027
Instituția Privată Keystone Moldova va semna un contract de prestări servicii cu fiecare membru al grupului de consultanți. Achitarea serviciilor va fi efectuată în conformitate cu contractul de prestări servicii. Condițiile de plată vor fi negociate și agreate de ambele părți. Plata va fi efectuată în lei moldovenești, prin transfer bancar. 

	V. 
PROCEDURA DE APLICARE: 
Dosarul va fi întocmit strict în conformitate cu Termenii de referință și Instrucțiunile pentru ofertanți.    
Dosarul va include:
1) Oferta tehnică (Metodologia propusă pentru instruire, Planul de mentorat post-instruire și modalitățile de sprijin oferite, CV-urile membrilor grupului de consultanți, cu specificarea experienței relevante). (disponibil pentru descărcare ca fișier separat);

2) Oferta financiară elaborată în conformitate cu Formularul B (disponibil pentru descărcare ca fișier separat);
ATENȚIE: Oferta financiară va fi prezentată în lei moldovenești (MDL) și va conține toate contribuțiile și impozitul pe venit aferent (valoarea NET-ă + contribuții de asigurări sociale - 24% + contribuții de asigurări medicale - 9% + Impozitul pe venit).

3) Declarația pe propria răspundere cu privire la statutul ofertantului conform Formularului C (disponibil pentru descărcare ca fișier separat)

ATENŢIE: Oferta tehnică şi oferta financiară vor fi transmise în două e-mail-uri diferite, cu mențiunile aferente. 
În câmpul SUBIECT se va indica următorul text: 
Pentru oferta tehnică: Oferta tehnica_2026_EU_FSM_OSPV_LCC_003_Nume ofertant 
Pentru oferta financiară: Oferta financiara_2026_EU_FSM_OSPV_LCC_003_Nume ofertant

Documentele urmează a fi datate și semnate de către candidat, ulterior scanate și expediate. 

Documentele vor fi expediate până la data de 19 august 2026, ora 23:59:59 la adresa de e-mail: moldova@khs.org
	



VI. CONFIDENȚIALITATE ȘI PROTECȚIA DATELOR CU CARACTER PERSONAL: 

Ofertele înscrise la concurs vor conține, direct sau indirect, date cu caracter personal. Keystone Moldova va asigura confidențialitatea datelor cu caracter personal în procesul de colectare, prelucrare și stocare a acestora în condițiile prevăzute de Legea nr.133/2011 privind protecția datelor cu caracter personal.

VII. CONFLICT DE INTERESE: 

Principiile fundamentale pe care Keystone Moldova dorește să le accentueze în sfera conflictului de interese sunt:
· Toate conflictele de interese potențiale sau care sunt în efect trebuie declarate;
· Nici o persoană nu ar trebui să fie în poziție de decident asupra cazului său;
· Self-dealing-ul este interzis.

VIII. ANTIFRAUDĂ ȘI CORUPȚIE: 

Keystone Moldova aplică cu strictețe politica de zero toleranță la practicile interzise, inclusiv fraudă, corupție, complicitate, practici neetice sau neprofesionale și obstrucționarea ofertanților. Keystone Moldova solicită tuturor ofertanților să respecte cel mai înalt standard de etică în timpul procesului de achiziție și implementare a contractului.

IX. SALVGARDARE: 

Keystone Moldova declară toleranță zero față de toate formele de abuz și exploatare față de copii și adulții vulnerabili. 
Prestatorul de servicii va respecta toate legile, reglementările și cele mai bune practici aplicabile cu privire la protecția grupurilor vulnerabile, inclusiv, dar fără a se limita la copii, vârstnici și persoane cu dizabilități, și va implementa politicile, procedurile, instruirea și măsurile de raportare necesare pentru a asigura protecția acestora în timpul desfășurării activităților.
Prestatorul va respecta și va aplica o politică de toleranță zero față de orice formă de abuz sexual, hărțuire sau exploatare. Aceasta include, dar nu se limitează la, orice activitate sexuală cu copii sau alte persoane vulnerabile, și orice favoruri sexuale în schimbul ajutorului sau asistenței. Toți angajații, agenții, subcontractorii sau alți reprezentanți ai Prestatorului vor respecta toate legile și reglementările aplicabile legate de comportamentul sexual necorespunzător și vor urma instruirea necesară pentru a preveni și a răspunde la un astfel de comportament. Prestatorul va investiga și va aborda prompt orice acuzații sau suspiciuni de abuz sau exploatare sexuală și va raporta astfel de incidente autorităților legale corespunzătoare, în conformitate cu legile aplicabile.

